Il-Gvern għandu jikkontribwixxi lejn is-salarji tal-ġurnalist - jgħid il-PN Waqt konferenza tal-Aħbarijiet mill-Partit Nazzjonalista l-PN appella biex minnfih il-Gvern jieħu miżuri iżjed konkreti biex jirrikonoxxi lill-Kmamar tal-Aħbarijiet u ġurnalisti kollha "bħala imsieħba ferm importanti fil-ġlieda kontra l-imxija tal-COVID-19 f'pajjiżna."  Dan qalitu l-Kelliema tal-Oppożizzjoni dwar il-Midja Therese Comodini Cachia waqt konferenza tal-aħbarijiet flimkien ma' Karl Gouder u David Thake. Comodini Cachia qal li hawn bżonn tal-parteċipazzjoni sħiħa tal-Kmamar tal-Aħbarijiet u l-ġurnalisti kollha sabiex niġġieldu mhux biss il-COVID-19 iżda wkoll l-aħbarijiet foloz u informazzjoni skorretta li qegħda fil-pubbliku speċjalment fuq il-pjattaformi diġitali. Għalhekk hi pproponiet li: Nindirizzaw aħbarijiet foloz: Insostnu l-impjiegi tal-ġurnalisti u nsaħħu l-Kmamar tal-Aħbarijiet Aċċess għall-informazzjoni fl-iqsar żmien possibli David Thake qal li s-sitwazzjoni tal-Kmamar tal-Aħbarijiet hija waħda partikolari, għaliex bħala kumpaniji raw id-dħul tagħhom letteralment jikkrolla minħabba li jiddependu mir-reklamar u l-klijenti, li huma n-negozji, għaddejjin minn sitwazzjoni ħażina huma wkoll. Karl Gouder qal li l-aċċess għall-informazzjoni korretta fl-inqas żmien possibbli huwa ferm importanti meta l-imxija tal-COVID-19 qed tbiddel is-soċjetà u l-ekonomija tagħna.